PATVIRTINTA

 Šiaulių r. Kužių mokyklos direktoriaus

 2023 m. vasario 23 d. įsakymu Nr. BP-44(1.3)

**ŠIAULIŲ R. KUŽIŲ MOKYKLOS**

**METODINĖS TARYBOS VEIKLOS NUOSTATAI**

**I SKYRIUS**

**BENDROSIOS NUOSTATOS**

1. Šiaulių r. Kužių mokyklos (toliau – Mokykla) nusako metodinės veiklos tikslą, uždavinius, metodinių grupių, metodinės tarybos funkcijas, metodinės veiklos organizavimo tvarką, veiklos koordinavimą.

2. Pagrindinės nuostatuose vartojamos sąvokos:

 2.1. **Metodinė veikla** – pedagogų, vadovų bei kitų švietimo specialistų (toliau – pedagogų) organizuota veikla, skirta kvalifikacijai ir praktinei veiklai tobulinti, keičiantis gerąja pedagogine patirtimi, naujausia metodine bei dalykine informacija.

2.2. **Metodinė grupė** – Mokykloje veikianti pedagogų grupė, sudaryta pagal Mokykloje vykdomas mokomųjų dalykų programas, vykdanti ugdymo turinio ir metodikos naujovių bei gerosios patirties sklaidą, analizuojanti mokinių pasiekimus, sprendžianti tam tikras pedagogines problemas.

2.3. **Metodinė taryba** – Mokykloje veikianti pedagogų ir vadovų grupė, rengianti ir analizuojanti svarbiausius ugdymą reglamentuojančius dokumentus.

2.4. **Metodinė priemonė** – pedagogų ar kitų autorių parengta medžiaga, kurioje perteikiama ugdymo patirtis, rekomenduojama medžiaga mokymui(si).

2.5. **Mokymo(si) priemonės** – ugdymo procese naudojamos vaizdinės, techninės, demonstracinės, laboratorinės priemonės, instrumentai, prietaisai, medžiagos, cheminiai reagentai, mokomosios kompiuterinės priemonės.

**II SKYRIUS**

**METODINĖS VEIKLOS TIKSLAI IR UŽDAVINIAI**

3. Metodinės veiklos tikslas – siekti nuolatinio mokytojų profesinės kompetencijos augimo ir švietimo proceso veiksmingumo užtikrinimo.

4. Metodinės veiklos uždaviniai:

 4.1. skatinti pedagogų kūrybiškumą, atvirumą inovacijoms ir kaitai;

4.2. užtikrinti metodinį ir dalykinį pedagogų bendradarbiavimą ir dalijimąsi gerąja patirtimi;

4.3. užtikrinti kokybišką ugdomosios veiklos organizavimą, vertinimą ir tobulinimą.

**III SKYRIUS**

**METODINĖS VEIKLOS ORGANIZAVIMAS, REGLAMENTAVIMAS IR**

**KOORDINAVIMAS**

5. Metodinę veiklą organizuoja ir vykdo pedagogai, metodinės grupės, metodinė taryba.

6. Mokykloje nuolat veikia pedagogų metodinės grupės: ikimokyklinio ir priešmokyklinio ugdymo pedagogų metodinė grupė, pradinio ugdymo pedagogų metodinė grupė, pagrindinio ugdymo pedagogų metodinė grupė, klasių vadovų metodinė grupė.

7. Metodinių grupių veiklai vadovauja daugumos metodinei grupei priklausančių pedagogų, atviru balsavimu išrinktas pedagogas, turintis ne žemesnę kaip mokytojo metodininko kvalifikacinę kategoriją. Metodinių grupių veiklą koordinuoja direktoriaus pavaduotojai ugdymui.

 8. Metodinių grupių pasitarimai vyksta ne rečiau kaip kartą per mėnesį. Esant būtinybei, kuruojantis direktoriaus pavaduotojas ugdymui juos organizuoja ir dažniau (pavyzdžiui, dėl organizuojamo konkurso, konferencijos). Metodinių grupių pasitarimai protokoluojami fiksuojant pasitarime priimtus nutarimus.

9. Metodinę tarybą (toliau – taryba) sudaro direktoriaus pavaduotojai ugdymui ir metodinių grupių pirmininkai.

10. Tarybos veiklą koordinuoja vienas iš direktoriaus pavaduotojų ugdymui.

11. Tarybos posėdžiai organizuojami ne rečiau kaip keturis kartus per pusmetį. Posėdyje gali dalyvauti ir kviestiniai asmenys.

12. Taryba nustato pedagogų metodinės veiklos prioritetus ir parengia metų Kolegialaus bendradarbiavimo veiklos planą, kuriame numato metodinės tarybos posėdžių temas, pedagogų ir vadovų dalijimosi gerąja patirtimi formas (Mokyklos pedagogų atviras pamokas, pedagogų taikomą kolegialaus grįžtamojo ryšio metodą, konferencijas šalies pedagogams ir vadovams).

13. Taryba analizuoja pedagogų kvalifikacijos tobulinimo poreikius, teikia rekomendacijas, inicijuoja pedagogų dalykinės, IKT ir kitų kompetencijų tobulinimą, analizuoja parengtas metodines priemones, teikia rekomendacijas Mokyklos direktoriui dėl jų tvirtinimo.

14. Taryba inicijuoja bendradarbiavimą su Šiaulių rajono, Šiaulių miesto ir šalies švietimo įstaigomis, mokytojų asociacijomis, kitomis nevyriausybinėmis organizacijomis, pagalbos mokytojui institucijomis.

**IV SKYRIUS**

**METODINĖS TARYBOS NARIŲ TEISĖS IR PAREIGOS**

15. Tarybos nariai veikloje dalyvauja lygiateisiškumo pagrindais.

16. Pasibaigus metams, taryba analizuoja plano įgyvendinimą. Gautus duomenis panaudoja rengiant kitų metų planą.

17. Pedagogai aktyviai dalyvauja metodinėje veikloje ir teikia siūlymus.

 **V SKYRIUS**

 **BAIGIAMOSIOS NUOSTATOS**

18. Metodinės tarybos veiklos nuostatai gali būti keičiami, koreguojami metodinės tarybos

posėdyje 2/3 narių pritarimu.

\_\_\_\_\_\_\_\_\_\_\_\_\_\_\_\_\_\_\_\_\_